
Nr. 22/326/03.09.2009


AVIZ

asupra proiectului de Lege pentru modificarea alin.(1) al art. 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică şi pentru modificarea art. 52 din Legea nr. 500/2002 privind finanţele publice

Cu adresa nr. Plx 326 din 22 iunie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru dezbatere şi avizare, Comisia pentru buget, finanţe şi bănci cu proiectul de Lege pentru modificarea alin.(1) al art. 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică şi pentru modificarea art. 52 din Legea nr. 500/2002 privind finanţele publice.

In urma examinării proiectului de Lege, în şedinţa din 02.09. 2009 , Comisia, cu unanimitate de voturi, a hotărât întocmirea unui aviz negativ, cu următoarele motivaţii:
· majorarea cuantumului plăţii în avans din suma alocată pentru conducerea programului/proiectului de la 30% la 90% din cheltuielile ocazionate de organizarea activităţii, în vederea iniţierii programului/proiectului şi elaborării documentelor de planificare şi programare ale acestuia, în prima parte a anului, creează imobilizări de fonduri publice cu efecte financiare negative  asupra bugetului de stat;
· categoriile actelor normative supuse modificării sunt diferite: O.G. 57/2002 privind cercetarea ştiinţifică şi dezvoltarea tehnologică are caracter de lege ordinară, iar Legea 500/2002 privind finanţele publice are caracter de lege organică, ceea ce contravine prevederilor Legii nr. 24/2000 privind normele de tehnică legislativă pentru elaborarea actelor normative.
	PREŞEDINTE,
Viorel Ştefan
	SECRETAR,
Iuliu Nosa


Consilier parlamentar:

     Ene Giorgiana

